સ્પોર્ટ્સ ડેસ્ક: ભારત ઇંગ્લેન્ડ વિરૂદ્ધ પાંચ મેચની ટેસ્ટ સિરીઝ 3-1થી હારી ગયુ છે.ચોથી ટેસ્ટમાં 60 રને પરાજય થયા બાદ ટીમ ઇન્ડિયાએ સિરીઝ પણ ગુમાવી દીધી હતી. ઇંગ્લેન્ડ સામે અંતિમ ટેસ્ટ મેચ 7 સપ્ટેમ્બરથી ધ ઓવલ મેદાન પર રમાશે. ભારતીય ટીમ આ મેચ જીતી પ્રતિષ્ઠા બચાવવા માંગશે. અંતિમ ટેસ્ટ મેચમાં વિરાટ કોહલી ટીમમાં કેટલાક બદલાવ કરી શકે છે. પાંચમી ટેસ્ટમાં ભારતીય ટીમ તરફથી પૃથ્વી શો અને હનુમા વિહારી ડેબ્યૂ કરી શકે છે. લોકેશ રાહુલ અને હાર્દિક પંડ્યાને બહાર બેસવાનો વારો આવી શકે છે.